
1. Sissejuhatus

1.1. Üldinfo ja juhtimisplaani eesmärk 

Käesolev dokument on koostatud ühe osana 2009–2010. a. läbi viidud projektist “Kohalike omavalitsuste haldusvõimekuse tugevdamine ning avalike teenuste kvaliteedi tõstmine läbi partnerluse arendamise ja kogemuste vahetamise Narva ja Kristiansandi omavalitsuste vahel”. 

Projekti üldeesmärk oli Narva linnavalitsuse haldusvõimekuse, kompetentsuse ja koostöövõime kõrge tase ning sotsiaalsete ja majanduslike erinevuste vähendamine. Projekti otsesed eesmärgid olid:
1. Narva linnavalitsuse ametnike haldusvõimekuse, kompetentsuse ja koostöövõime tõstmine;  

2. suurenenud kommunikatsioon ja piisav infovahetus Narva linnavalitsuse ja ühiskonna vahel; 
3. elanikkonna, MTÜ-de ja muude linnastruktuuride kõrge kaasamine otsustusprotsessi ja kohaliku omavalitsuse töösse.
Projekti väljunditeks olid Narva Linnavalitsuse haldusvõimekuse tugevdamise ning avalike teenuste kvaliteedi tõstmise arengudokumendid: 

· Horisontaalsel tasandil Narva Linnavalitsuse haldusvõimekuse tugevdamise ning avalike teenuste kvaliteedi tõstmise strateegilise (sh linnajuhtimise struktuuri parendamise) plaan. 
· Vertikaalsel tasandil juhtimisplaanid (mänedžmendi plaanid) perioodiks 2011-2015 Narva Linnavalitsuse üksuste  haldusvõimekuse tõstmiseks järgmistes valdkondades: 

1) planeerimine ja aruandlus;  

2) elukeskkond ja keskkond;   

3) kultuur;  

4) haridus;  

5) noorsootöö;  

6) turism.

Narva Linnavalitsuse haldusvõimekuse tugevdamise ning avalike teenuste kvaliteedi tõstmise arengukava eesmärk oli analüüsida Narva linnavalitsuse haldusvõimekusega seotud probleeme, et määratleda arendustegevuse prioriteedud, püstitada eesmärgid ja planeerida meetmed haldusvõimekuse parendamiseks ning seeläbi avalike teenuste kvaliteedi parendamiseks. Juhtimisplaanid on Narva Linnavalitsuse haldusvõimekuse tugevdamise ning avalike teenuste kvaliteedi tõstmise arengukavaga tihedalt seotud. See tähendab, et juhtimisplaani eesmärke ja tegevusi tuleb vaadata linnavalitsuse kui ühtse organisatsiooni haldusvõimekuse tugevdamise eesmärkide ja tegevuste kontekstis. Juhtimisplaanide roll on: 

· tagada, et valdkonna juhtimine toimub strateegiliselt ja kaalutletult ning planeeritud tegevuste elluviimiseks on tagatud ressursid;  

· kindlustada, et valdkonna teenuste osutamine toimub kindlaksmääratud reeglite alusel ning ametnikud on pädevad tegema otsuseid oma ametikoha nõuetest lähtuvalt.  

Käesolev dokument käsitleb planeerimise ja aruandluse valdkonda ja sisaldab: 

· ülevaadet valdkonnaga seonduvatest Narva linna arengudokumentidest ja teemaga seotud struktuuriüksustest; 
· resümeed olemasolevates valdkondlike arengudokumentides haldusvõimekuse alastest eesmärkidest ja meetmetest;  

· dokumentide analüüsi, haldusvõimekuse hindamisel kasutatud CAF-mudeli, toimunud seminaride ja linnavalitsuse ametnikele esitatud kirjalike järelpärimiste alusel koostatud ülevaadet valdkonna problemaatikast; 

· seminaris valdkonna töögrupi poolt koostatud hetkeolukorra SWOT-analüüsi; 

· juhtimisplaani eesmärke, tegevussuundasid ja ülesandeid;

· tulemuste hindamise vahendite kirjeldust;  

· täpsemat tegevuskava. 

Kuna organisatsiooni haldusvõimekus sõltub tema osade haldusvõimekusesest (ja vastupidi), siis on juhtimisplaani eesmärgid ja tegevussuunad sarnased Narva linnavalitsuse haldusvõimekuse tugevdamise ning avalike teenuste kvaliteedi tõstmise arengukava eesmärkidele ja tegevussuundadele. Erinevus seisneb ülesannetes ja tegevustes (see on n.ö konkreetsem elluviimise tasand).  

Juhtimisplaanis on kajastatud vaid need ülesanded ja tegevused, mis lisanduvad olemasolevates valdkondlikes arengukavades ning Narva Linnavalitsuse haldusvõimekuse tugevdamise ning avalike teenuste kvaliteedi tõstmise arengukavas sätestatud ülesannetele ja tegevustele. Juhtimisplaanid ei asenda olemasolevaid arengudokumente.

1.2. Juhtimisplaani elluviimine 

Juhtimisplaan on praktiline haldussuutlikkuse arendamise vahend. Selle olulisim osa on tegevuskava – sisuliselt võib juhtimisplaani ja tegevuskava vahele võrdusmärgi panna. Tegevuskava kinnitab linnavalitsus koos haldusvõimekuse tugevdamise tegevuskavaga. Ülejäänud käesoleva dokumendi osad on informatiivsed ja kujutavad endast kokkuvõtet analüüsist, mis viis tegevusplaani konkreetsel kujul koostamiseni. Tegevuskavas on ära näidatud eesmärgid, tegevussuunad, ülesanded ja tegevused, millele on määratletud elluviimise periood ja vastutav struktuuriüksus (või ametnik) ning partnerid. 

Juhtimisplaanide elluviimise aruandluse ja uuendamise korraldus vastab Narva linna arengukava läbivaatamise korraldusele. Aruanne esitatakse juhtimisplaanides toodud vastutajate poolt linnavalitsusele kord aastas koos juhtimisplaani täiendusettepanekutega. 
Juhtimisplaanid on eraldi dokumendid seni kuni nendes sisalduvad tegevused viiakse ellu ja/või valdkondlike arengukavade ülevaatuse käigus koostatakse igale valdkondlikule arengudokumendile oma juhtimisplaan. Edaspidi hakkab kehtima nõue, et iga arengudokument peaks sisaldama juhtimisplaani, et arengudokumendi elluviimiseks tarvilikke haldusvõimekuse alaseid eesmärke ja tegevusi. 

2.  Hetkeolukorra kirjeldus ja analüüs

2.1. Seotud dokumendid
Noorsootöö valdkonna arendamise põhidokumendiks on Narva linna noorsootöö põhisuunad aastaiks 2008-2013 ning lisaks sellele käsitlevad põgusalt noorsootööga seotud teemasid järgmised arengukavad:

· Narva sotsiaalhoolekande arengukava 2010-2013

· Narva munitsipaalharidussüsteemi arengukava ja Narva munitsipaalharidussüsteemi arenduse tegevuskava aastateks 2010-2014
2.2. Seotud struktuuriüksused
	Arengudokument
	Vastutav asutus

	Narva linna noorsootöö põhisuunad aastaiks 2008-2013
	Kultuuriosakond, Narva Noortekeskus

	Narva Linna arengukava 2008-2014
	Arenduse ja Ökonoomika Amet

	Narva sotsiaalhoolekande arengukava 2010-2013
	Sotsiaalabiamet

	Narva munitsipaalharidussüsteemi arengukava ja Narva munitsipaalharidussüsteemi arenduse tegevuskava aastateks 2010-2014
	Kultuuriosakond


Narva linna noorsootööd koordineerivad eelkõige Linnavalitsuse Kultuuriosakond (eraldi noorsootöö spetsialisti ametikohta loodud ei ole, kuid selle loomine on arengudokumentides nimetatud) ja Narva Noortekeskus. 

Narva Noortekeskuse juures tegutsevad: Noorsootöö arenguteenistus, Info- ja nõustamisteenistus, Noorsootegevusteenistus, Põhjamaade Ministrite Nõukogu Infopunkt, Koolitusteenistus ja kohvik-klubi „EXIT“. Narva Noortekeskuses töötavad 11 spetsialisti (koosseis kinnitatud Kultuuriosakonna poolt): direktor, direktori asetäitja, 5 spetsialisti, infojuht, majandusjuhataja, koristaja ja majahoidja. Kõigi viie spetsialisti ja majandusjuhataja töökoormus on 0,5 kohta. 

Narvas tegutsevad järgnevad mittetulundusühingud, kes tegelevad noorsootööga, lastega ja lastega peredega: Noorteparlament, skaudiklubi „Tšaika“, „Heategevuskeskus“, klubi „Noortelt – noortele“, MTÜ Narva Avatud Noortekeskus RLK, MTÜ Virumaa Heategevuskeskus, MTÜ Lapsele oma kodu, MTÜ TK Karikakar, MTÜ Perekolle, MTÜ Suur perekond, Narva Erivajadustega Perede Ühing ProSpero,, Eesti Punase Risti Narva Selts. 

Sotsiaalabiga seotud küsimustes tegelevad lastekaitsega Sotsiaalabiamet, Lastevarjupaik, Lastekodu (riiklik asutus) ja mõned kolmanda sektori ühingud. Puuetega inimeste arengus mängib olulist rolli Päevakeskus „Lad“, kus tegutseb ka noorsoorühm. 

2.3. Valdkonna arengudokumentides esitatud haldussuutlikkusega laiemalt seostatavad probleemid ja eesmärgid
ARENGUKAVADES MÄRGITUD PEAMISED VALDKONNA SISULISED PROBLEEMID
Narva linna noorsootöö põhisuunad aastaiks 2008-2013 näeb Narva linna noorsootöö peamiste probleemide ja nõrkustena järgmist (lk 13):

· Puudulikud sidemed noorsootööga tegelevate organisatsioonide ja kohaliku omavalitsuse asutustega.

· Noorsootöötajaõpe (sh venekeelne) on puudulik.

· Kvalifitseeritud noorsootöötajate ebapiisav arv.

· Eesti keele puudulik valdamine, mis ei võimalda osaleda täiel määral vabariiklikel noorsooüritustel.

· Puudub laste puhkelaagrite baas linnas.

VALDKONDLIKES ARENGUKAVADES ESITATUD PEAMISED EESMÄRGID
Narva sotsiaalhoolekande arengukava 2010-2013 visiooni üks osa on: Narva on lastele ja lastega peredele sõbralik linn. 

Arengukava täpsustab visiooni saavutamist konkreetsete eesmärkidega (lk 17-18):

· Linnas on arenenud perede tugevdamist soodustavad teenused (nõustamisteenus on kättesaadav lastega peredele ning Laste Varjupaiga tegevused on edasi arendatud).

· Puuetega lastega pered saavad mitmekülgset linnapoolset abi (puuetega laste vanematele on loodud töötamise võimalused läbi lapsehoiuteenuse arendamise, puuetega laste kasvatamisega seotud info on kättesaadav).

· Vähekindlustatud peredest lapsed saavad linnapoolset toetust (lastele luuakse vaba aja veetmise võimalusi, arendatakse noortekeskusi, vähekindlustatud peredele võimaldatakse materiaalset abi). 

Narva munitsipaalharidussüsteemi arengukava: 

· Igas koolis on korraldatud noorsootöö, toimib kuritegevuse ja narkomaania ennetussüsteem (lk 27).

Narva munitsipaalharidussüsteemi arenduse tegevuskava aastateks 2010-2014 (lk 15-16) näeb ette, et noorsootöö vastab noorte vajadustele:

· Noorte nõustamine ja informeerimine (teostatakse uuringuid, korraldatakse töötajatele koolitusi, arendatakse edasi Noorte teabe- ja nõustamiskeskust ning portaali ja infosüsteemi).

· Noorte omaalgatuse toetamine (noortekeskuste ja noortetubade toetamine, noorte initsiatiivi toetamine, „Noorte aasta“ korraldamine, projektide konkursi korraldamine).

· Noorte töökasvatuse toetamine (noorte töökasvatuskava koostamine, töömalevate toetamine, infomessi „Orientiir“ korraldamine, noorte osaluse toetamine, noorteparlamendi ja õpilasomavalitsuste toetamine).

Narva linna noorsootöö põhisuunad aastaiks 2008-2013 näeb visioonina ette, et 2013. aastal korraldatakse Narva linnas mitmekesist ja kvaliteetset noorsootööd, mille korraldamisel arvestatakse traditsioone ja uuendusi. Linnas tegutsevad aktiivselt noortega tegelevad organisatsioonid, kelle tegevuse aluseks on spetsialistide kõrgprofessionaalne töö ning kaasaegne materiaal-tehniline baas. Iga noor narvakas on piisavalt arenenud, aktiivne ja huvitatud osalemisest linna ja ühiskonna elus.

Arengudokument sätestab noorsootöö eesmärgid, ülesanded ja arengusuunad aastani 2013 (lk 8-10). 

Eesmärgid:

· linna noorsoopoliitika ülesannete määramine,

· noorte eneseteostuseks soodsa keskkonna loomine,

· noorsootöö kvaliteedi hindamise saavutamine Narvas, samuti et kõigis noorsootöö valdkondades

· linnas võetaks aluseks noorte huve, vajadusi ning positiivset ja tervislikku arengut.

Ülesanded:

· noorsootöö omavalitsusliku struktuuri loomine,

· optimaalsete koostöömehhanismide määramine omavalitsuse ning mittetulundus- ja ärisektori vahel,

· aluste loomine eelarveväliste linna noorsootöö rahastamisallikate kaasamiseks,

· noorte huvide uurimine vabaajaveetmise valdkonnas,

· noorsootöö valdkondade arengusuundade määramine,

· noorsootöö struktuurse arendamise tagamine,

· programmi koostamine, mille alusel hakkab toimuma Narva noorsootöö areng,

· noortega tegelevate spetsialistide koolituse ja täiendõppe süsteemi loomine,

· võimaluste tagamine noortele eneseteostamiseks ja –väljendamiseks kvaliteetse noorsootöö kaudu.

Narva linna noorsootöö põhisuunad aastaiks 2008-2013 näeb ette järgmistele arengusuundadele keskendumist. Rasvase kirjaga on märgistatid otseselt haldussuutlikkusega seotud teemad. Kuid kokkuvõtlikult on dokumendis püstitatud arengusuundade täitmiseks esmatähtis noorsootöö talituse loomine, kuna hetkel puudub linnavalitsuse poolne aktiivne ja järjepidev noorsootöö koordineerimine. 

4.1 Noorsootöö struktuurne arendamine

4.1.1 Noorsootöö korraldamise süsteemi ümberkorraldamine Narva linna noorsootalituse loomise teel Narva Linnavalitsuse Kultuuriosakonna juures;

4.1.2 Koostöövõrgu laiendamine haridus- ja kultuuriasutustega (sh koolide huvijuhtidega);

4.1.3 Koostöövõrgu laiendamine Linnavalitsuse struktuuride vahel noorsoopoliitika valdkonnas;

4.1.4 Vabariikliku ja rahvusvahelise koostöö arendamine ja laiendamine noorsootöö raames

(koostöö noorsootööasutustega teistes linnades ja riikides);

4.1.5 Narva Noorteparlamendi ja noorteorganisatsioonide arendamine, mis on suunatud osalemisele otsuste tegemises (õpilasesinduste ühendused, õpilasesindused, noortenõukogud jms);

4.1.6 Koostööprogrammi väljatöötamine ja rakendamine kolmanda sektori organisatsioonide ja asutustega (mittetulundusühingutega), samuti nende sihipärane rahastamine linnaeelarvest;

4.1.7 Noorsootööga tegelevate organisatsioonide registri asutamine linnas;

4.1.8 Koolide huvijuhtide metoodilise ühenduse tegevuse korraldamine Narva Noortekeskuse baasil.

4.2 Noorsootöö valdkondade arendamine, sh noorsootöö programmi väljatöötamine ja rakendamine

4.2.1 Arengukavade väljatöötamine ja rakendamine noorsootöö valdkondade kaupa.

4.2.2 Spetsiaalse noorsootöö valdkonna arendamine ja laiendamine koostöö teel spetsiaalse noorsootööga tegelevate organisatsioonidega (töö noorte riskigruppide ning erivajadustega lastega) nagu avatud noortekeskus RLK, Heategevuskeskus, Lapsele oma kodu, Päevakeskus LAD.

4.2.3 Uurimistöö korraldamine noorsootöö valdkonnas.

4.2.4 noorsootöötöötajate taseme tõstmine osalemise kaudu konverentsidel, täiendõppes jms.

4.3 Avatud noortekeskuste võrgustiku arendamine

4.3.1 Avatud noortekeskuste kontseptsiooni väljatöötamine ja kinnitamine.

4.3.2 Avatud noortekeskuse arendamine ja rekonstrueerimine Narva Noortekeskuse baasil.

4.3.3 Mittetulundusühingute poolt asutatud tegutsevate avatud noortekeskuste tegevuse toetuse süsteemi väljatöötamine ning nende tegevuse koordineerimine.

4.3.4 Avatud noortekeskuste ühtse inforuumi loomine informeerimaks oma tegevusest.

4.3.5 Avatud noortekeskuste asutamise ja tegevuse toetamine linna erinevates piirkondades ja ühiselamute juures.

4.3.6 Linna avatud noorsootöö arengu analüüs määramaks selle korraldamise struktuuri.

4.4 Noorte osaluse ning Narva linnas tegutsevate noorteühenduste, sh Narva Noorteparlamendi ja õpilasesinduste toetamine

4.4.1 Linna territooriumil tegutsevate noorteühenduste ja õpilasesinduste tegevuse arendamine ja toetamine, ruumide kasutamise võimaluste tagamine nende tegevuseks, sh avatud noortekeskustes.

4.4.2 Noorteprogrammide ja projektide toetamine linnaeelarve vahenditest.

4.4.3 Noorte liidrite õppe toetamine ja korraldamine.

4.4.4 noorte ja noorteühenduste kaasamine otsustuste tegemise ja linna arengu protsessi, võimaluste tagamine noortele osaleda otsustuste tegemise ja linna arengu protsessis ja mõjutada seda linna tasandil (õpilasesinduste ümarlaua, Narva Noorteparlamendi jms tegevuse toetamine).

4.5 Noorte teavitamise ja nõustamise süsteemi laiendamine

4.5.1 Linna noorte teavitamis- ja nõustamiskeskuse teenuste spektri laiendamine Narva Noortekeskuse baasil.

4.5.2 Noorsoo infostendide loomine avatud noortekeskustes, lastetubades ja huvikoolides.

4.5.3 Infolevitamise korraldamine noortele, noorsootöötajatele ja laiale avalikkusele.

4.5.4 Teabe kättesaadavuse tagamine noorte viibimiskohtades (avatud noortekeskused, koolid, kultuurimaja, huvikoolid, samuti noorsootööga tegelevad organisatsioonid – koostöövõrgustik).

4.5.5 Uuringute korraldamine noorte vajaduste kohta teabevaldkonnas.

4.5.6 Noorsootöö infomaterjalide ja metoodiliste õppevahendite koostamine ja levitamine spetsialistidele ja noortele.

4.5.7 Noorte teavitamis- ja nõustamiskeskuse tegevuse parendamine ja kodulehe arendamine Narva Noortekeskuse baasil.

4.5.8 Nõustamisteenuste spektri laiendamine noorte jaoks ning nende kättesaadavus, sh projektitöö osas.

4.5.9 Abi osutamine kodulehtede loomises noortega tegelevate mittetulundusühingute ja noorte jaoks.

4.6 Töökasvatuse süsteemi laiendamine ja kvalitatiivsed muutused

4.6.1 Töömalevate toetamise süsteemi väljatöötamine ja rakendamine (töökasvatus tervikuna) ning suvepuhkuse korraldamine linna avatud noortekeskuste ja koolide kaudu.

4.6.2 Töökasvatusalase teabe kättesaadavuse suurendamine noorte jaoks.

4.6.3 Vabade töökohtade registri asutamine noorukitele suveperioodiks, kasutades Narva Noortekeskuse kodulehte.

4.6.4 Uuringute korraldamine noorukite suvetööhõive valdkonnas.

4.6.5 Õpilasfirmade tegevuse kui töökasvatuse meetodi populariseerimine.

4.6.6 Ühiskondlikult kasulike aktsioonide korraldamine arendamaks noorte töökogemusi.

4.6.7 Volontääride liikumise populariseerimine.

2.4. Valdkonna haldussuutlikkuse alase olukorra kirjeldus
Valdkonna haldussuutlikkuse alase olukorra kirjeldus koostati arengudokumentide põhjal ja kirjalikult Kultuuriosakonnale esitatud küsimustiku alusel. Olukorra kirjeldus on struktureeritud peamiste haldusvõimekuse komponentide alusel järgmisteks teemadeks: juhtimine, protsessid, personal,  avalikkuse kaasamine, varad ja finantsarvestus. 
Juhtimine

· Peamised probleemid: kultuuri valdkonna juhtimisel peamiseks ja olulisemaks probleemiks on raske rahaline olukord, mis tingib kõik teised probleemid. Keeruline finantsolukord põhjustab järjest enam probleeme, kuna ei ole võimalik toetada kõiki huvigruppe.

· Suhtlus teiste ametite-osakondadega: suhtlus toimub erinevalt, sõltudes lahendamist vajavate küsimuste tähtsusest ja kiirusest. Paljud küsimused lahendatakse tavalises töörutiinis kasutades telefoni ja e-posti, kuna on võimalik määrata konkreetne vastutav ametnik. Juhul, kui küsimuse lahendamine vajab mõne teise ameti või osakonna seisukohta, siis koostatakse teisele ametile ametlik kiri või kutsutakse kokku koosolek või töökohtumine. 

Protsessid

· Töökorralduslikud juhised ja korrad: Kultuuriosakonnas on kehtestatud asjaajamise kord. Allasutuste teenused kodanikele on reglementeeritud õigusaktidega (esitatud Kultuuriosakonna poolt ning kinnitatud peamiselt Linnavalitsuse tasemel, näiteks põhimäärused, koolide vastuvõtutingimuste korrad, teenuste tariifid, õppetasu suurused jms).
· Valdkonnapõhise info kogumine: Kultuuriosakond omab tsentraliseeritud raamatupidamise süsteemi, mille läbi kogutakse suur hulk infot (statistika, majanduslikud näitajad). Allasutused koguvad samuti regulaarselt statistilist informatsiooni (nt laste arvud asutuses jms). 
· Projektitegevus ja aruandlus: võttes arvesse asjaolu, et Kultuuriosakonnas puudub eraldi projektide koordinaator, siis saadakse tööga hästi hakkama. Kultuurisosakond pakub abi ka allasutustele projektide juhtimiseks. 
· Osakonnasisene sisekommunikatsioon: telefon, e-post, kohtumised (jooksvad kohtumised igapäevaselt).
Personal

· Uute töötajate värbamise kriteeriumid: Kultuuriosakonna uued töötajad peavad vastama seadustes sätestatud nõuetele ja omama vastava valdkonna töökogemust. Reaalses elus pole tükk aega uusi töötajaid värvatud, vaid pigem on töötajad lahkunud. 
· Personali koolitusplaan: kinnitatud personali koolitusplaan puudub, kuid erinevate koolituspakkumiste saamise otsustatakse jooksvalt pakkumiste üle. 
· Töötajate kaasamine valdkondliku arengukava koostamisse: üldiselt kaasatakse kõik osakonna töötajad, kes on vastava teemaga seotud. Kaardistatakse ametnike arvamus. 
Avalikkuse kaasamine

· Avalikud huvigrupid: süsteemseid uuringuid ja küsitlusi läbi ei viida. Toimuvad regulaarsed kohtumised asutuste, seltside ja klubidega. 
· Kodanike kaasamine otsuste tegemisse: konkreetsete küsimuste seostamisel huvigruppidega arutatakse teemad kas huvigruppide esindajatega läbi või kutsutakse kokku suurem koosolek. Hiljem igal kodanikul võimalik avaldada arvamust näiteks arengudokumentide avalike väljapanekute kestel. 
· Valdkondliku info avalikustamine: info avalikustatakse internetis Narva linna koduleheküljel, riiklikus ja kohalikus massimeedias ning pressikonverentsidel. 
Varad ja finantsarvestus

· Hoonete ja vara haldamine: iga hoone on iga konkreetse asutuse bilansis ning selle haldamise eest vastutab konkreetne asutus. Vastavuses õigusaktidega toimuvad inventuurid ja sisehindamised. 

Narva linna noorsootöö põhisuunad aastaiks 2008-2013 toob peamise haldussuutlikkusele viitava probleemina välja asjaolu, et puudub noorsootöötalitus Narva Linnavalitsuse juures (lk 13). Vastava talituse ja aktiivse noorsoopoliitika puudumine tingib kõikide punktis neli toodud probleemide olemasolu.

Muud haldussuutlikkuse seonduvad küsimused on sarnased kultuuri taustainfoga (sest valdkonda koordineerib sama struktuuriüksus – Kultuuriosakond): 

2.5. Hetkeolukorra SWOT-analüüs
Hetkeolukorra SWOT-analüüs koostati seminaris valdkonna töögrupis ja edastati hiljem osapooltele kommenteerimiseks, misjärel valmis allolev tabel. SWOT tabel oli otsene sisend juhtimisplaani eesmärkide ja tegevussuundade määratlemiseks.  
	Tugevused
	Nõrkused

	· Olemas valdkonda suunavad arengukavad: Noorsootöö põhisuunad Narvas 2008-2013;  seonduv arengukava on  Narva munitsipaalharidussüsteemi arengukava

· Valdkonna juhtimisstruktuur on hästi üles ehitatud ja toimib: on teada kes millega tegeleb nii linnavalitsuses kui hallatavates asutustes ja valdkonnas laiemalt

· Enamasti kvalifitseeritud personali olemasolu (valdkonnas tervikuna, mitte ainult Kultuuriosakonnas)

· Otsuste tegemise protsessi kaasatakse ka noori;  Narvas tegutseb Noorteparlament ning selle liikmed on ka Narva Linnavolikogu komisjonide liikmed.
· Valdkonna arendamiseks ja teenuste osutamiseks vajalik õiguslik raamistik on paigas, valdkonnad on reguleeritud. 

· Otseselt ei ole valdkonna arendamist puudutavad huvigrupid dokumentaalselt kaardistatud, aga kehtivate valdkondlike arengukavade kontekstis huvigrupid on välja toodavad
· Valdkonnapõhist infot ning statistilisi andmeid kogutakse peamiselt allasutustelt, kus peetakse statistikat väga hoolikalt. Noorsootöö valdkonna tegevuse koordineerimiseks kasutatakse Eesti Hariduse Infosüsteemi, Äriregistri teabesüsteemi, Eesti spordiregistrit, Eesti Noorteühenduste Liidu noorsootöö andmebaasi.
· Narva Linnavalitsuse Kultuuriosakonnas on hästi korraldatud projektijuhtimise protseduurid. Osakonna spetsialist jälgib hoolikalt valdkonna projektiaruandlust, peab projektiaruannete registrit, et vältida probleeme ja aruandevõlgnevusi, samuti osutab abi projektitaotluste edastamisel ja aruannete õigel vormistamisel.
· On läbi viidud rida uuringuid noorsootöö valdkonnas, nii näiteks uuriti mitme aasta jooksul mittetulundusühingute abil tütarlaste ja noormeeste reproduktiivse tervise, kooli- ja koduvägivalla, kahjulike harjumuste probleeme.
· Narva noorsootöö põhisuundades on kavandatud uuringud noorte infovajaduste kohta ning noorte suvetööhõive valdkonna uuringud. Uuringud viiakse läbi vastavalt eelarvelistele finantsvõimalustele.
	· Piiratud rahaline ressurss

· Projektitegevuse paremaks korraldamiseks oleks hea kui oleks rohkem projektijuhte nii ameti kui ka selle allasutuste struktuuris, aga selleks ei ole käesoleval hetkel finantsvõimalust. 
· Kuna koolituseks mõeldud eelarves planeeritud finantsvahendid on üsna piiratud (eriti viimasel ajal) koolitatakse osakonna personali eelkõige seadusandluses toimuvate muudatuste osas, et juhtkond ja spetsialistid oleksid kõikide seadusandluse poolest kohustuslike aspektide suhtes teadlikud ja asjatundlikud. Muid vajalikke koolitusi alati ei suudeta korraldada.
· Erivajadustega laste inventari vähesus

· Valdkonna töötajate motivatsiooni madal tase, mis osaliselt (mitte ainult) tuleneb ka kohati madalast palgatasemest (eriti lasteaedade pedagoogidel)

· Linna asutused ja kolmanda sektori vahel on siiski teatud lõhe, kaasamine valdkonna arendamisse võib olla veelgi tugevam (projektid, üritused, teavitamine jt)

· Vene keeles infomaterjalide vähesus
· Kvalifitseeritud noorsootöötajate ebapiisav arv ja noorsootöötajate ülekoormatus (eriti koolivaheajal)
· Puudulikud sidemed noorsootööga tegelevate organisatsioonide ja kohaliku omavalitsuse asutuste vahel
· Madal valmidus uute IT võimaluste kasutamiseks (oskused, ressursid) 

	Võimalused
	Ohud

	· Linnavalitsuse struktuuride vahel koostöömehhanismide parendamine noorsoopoliitika valdkonnas

· Haridus- ja kultuuriasutustega koostöövõrgustiku laiendamine

· Koolide huvijuhtide metoodilise ühenduse tegevuse korraldamine Narva Noortekeskuse baasil

· Noorsootöö infomaterjalide ja metoodiliste õppevahendite koostamine ja levitamine spetsialistide ja noorte seas
· Avatud noortekeskuste ühtse inforuumi loomine, sh noorte teavitamis- ja nõustamiskeskuse kodulehe Narva Noortekeskuse baasil arendamine
· Tartu Ülikooli Narva Kolledžiga (kus on avatud noorsootöötajaõpe) koostöö tõhustamine eesmärgiga suunata praktikante ja vilistlasi töötada Narva Noortekeskuses

· Noorsootöötajate teadmiste taseme tõstmine konverentsidel, täiendõppes osalemise kaudu 
· Ümarlaudade korraldamine erinevatele noorsootöö osalejate gruppidele

· Narva Noorteparlamendi ja koolide õpilasesinduste tegevuse arendamine ning noorte kaasamine arenguprotsessidesse

· Eelarveväliste vahendite aktiivne kaasamine

· Arenguvõimalused tingimuste (hooned, inventar, IT jt) parendamisel: võimalus on süstemaatiline ja pika perspektiiviga tegevusplaan infrastruktuuri arendamisel, täna õppeasutuste materiaal-tehniline baas erineval tasemel (hea näide: akende väljavahetamine koolimajadel)
	· Ressursside nappuse tõttu valdkonna stagneerumine; kodanikualgatuse vähenemine kui nende ideed ja tegutsemistahe ressursside puudumisel realiseerimata jääb

· Narva linna kui valdkondliku tööandja konkurentsivõime vähenemine tööturul

· Haritud ja kvalifitseeritud noore tööjõu väljaränne, samal ajal kui osad olemasolevad kvalifitseeritud spetsialistid lahkuvad kõrge vanuse tõttu

· Kitsaskohaks on tehnilise hariduse andmisega tegeleva kõrgkooli puudumine, mistõttu Narvas on rakse spetsialiste leida olukorras kus linna arendamise üks eesmärke on tööstuse arendamine


3. Juhtimisplaani eesmärgid

Soovitav olukord, mille saavutamisele Narva linnavalitsus püüab käesoleva dokumendi abil kaasa aidata, on määratletud Narva Linnavalitsuse haldusvõimekuse tugevdamise ning avalike teenuste kvaliteedi tõstmise arengukavas.  
Visioon: Narva linnavalitsus on Ida-Virumaal kõrgeima haldussuutlikkusega omavalitsuse organ, sest: 

· linnavalitsuses töötavad kompetentsed ja motiveeritud töötajad; 

· linnavalitsuse struktuur ja sisemised protsessid toetavad kvaliteetsete avalike teenuste pakkumist kasutades sealhulgas innovatiivseid töömeetodeid; 

· linnavalitsuses on hästikorraldatud kommunikatsioon ja toimub tihe koostöö nii asutusesiseselt kui väliselt kaasates otsustusprotsessidesse aktiivselt elanikkonda, MTÜ-sid jt teisi huvipooli. 

Haldusvõimekuse tugevdamise visiooni alusel formuleeriti strateegilised eesmärgid, mis  loodi iga vastava arenguvisiooni osa jaoks eraldi. Strateegiliste eesmärgi saavutamiseks määratleti tegevussuunad ja omakorda iga tegevussuuna raames kirjeldati ülesanded. Ülesanded jagunevad tegevusteks, mis on antud tegevuskavas.
Et haldusvõimekuse tugevdamise ning avalike teenuste kvaliteedi tõstmise arengukava eesmärgid ja tegevussuunad oleks sidustatud juhtimisplaani eesmärkide ja tegevussuundadega, on sulgudes antud haldusvõimekuse tugevdamise arengukava eesmärkide/tegevussuundade numeratsioon. 

STRATEEGILISED EESMÄRGID, TEGEVUSSUUNAD JA ÜLESANDED

Visiooni osa: Linnavalitsuses töötavad kompetentsed ja motiveeritud töötajad

Strateegiline eesmärk 1 (1.1): Ametnike kompetentsus on paranenud

Tegevussuund 1.1 (1.1.2): Süsteemse ja eesmärgipärase koolitus- ja arendustegevuse tagamine

Ülesanded: 

· Ühtse koolitusplaani edasiarendamine

Visiooni osa: Linnavalitsuse struktuur ja sisemised protsessid toetavad kvaliteetsete avalike teenuste pakkumist kasutades sealhulgas innovatiivseid töömeetodeid

Strateegiline eesmärk 2 (2.1): Organisatsioon toimib tõhusalt ja struktuur vastab tegevuskeskkonna vajadustele

Tegevussuund 2.1 (2.1.1): Protsesside arendamine organisatsiooni efektiivsema toimimise saavutamiseks

Ülesanded: 

· Hallatavate asutuste arengu soodustamine

Strateegiline eesmärk 3 (2.2): Tõhus planeerimise ja aruandluse korraldus toetab linna arengukava ja valdkondlike arengukavade eesmärkide saavutamist 

Tegevussuund 3.1 (2.2.1): Planeerimise ja aruandluse süsteemi arendamine

Ülesanded: 

· Valdkondlike arengudokumentide elluviimise tõhustamine 

Strateegiline eesmärk 4 (2.4): Finantside ja teiste varade juhtimine on eesmärgipärane ja säästlik

Tegevussuund 4.1 (2.4.1): Finantsressursside juhtimine

Ülesanded: 

· Aluste loomine eelarveväliste rahastamisallikate kaasamiseks

Strateegiline eesmärk 5 (2.5): Avalike teenuste kvaliteet on tõusnud 

Tegevussuund 5.1 ( 2.5.1): Avalike teenuste parendamine

Ülesanded: 
· Avalike teenuste standardite loomine ja avalikustamine prioriteetsetes valdkondades

Strateegiline eesmärk 6 (3.1): Kaasamissüsteem tagab kõikide oluliste huvipooltega arvestamise ja nende rahulolu kaasatusega 

Tegevussuund 6.1 (3.1.1): Kaasamissüsteemi parendamine

Ülesanded: 

· Partnerlus- ning kommunikatsioonistrateegia elluviimine valdkonnas 

Visiooni osa: Linnavalitsuses on hästikorraldatud kommunikatsioon ja toimub tihe koostöö nii asutusesiseselt kui väliselt kaasates otsustusprotsessidesse aktiivselt elanikkonda, MTÜ-sid jt teisi huvipooli

Strateegiline eesmärk 7 (3.3): Narva linnavalitsus teeb tihedat koostööd teiste KOVidega, MTÜ-dega jt osapooltega 

Tegevussuund 7.1 (3.3.1): Koostöö arendamine nii Eesti kui välismaiste partneritega 

Ülesanded: 

· MTÜ-dega koostöö arendamine

· KOVidega koostöö arendamine

4. Tulemuste saavutamise hindamine

	Strateegilised eesmärgid
	Mõõdikud

	Ametnike kompetentsus on paranenud
	Arenguvestlustel välja selgitatud töötajate hinnang koolituse tulemuslikkusele; atesteerimise tulemused; töötajate koolitusel osalemise protsent; atesteerimise süsteem on juurutatud

	Tõusnud on ametnike motivatsioon 
	Töötajate töörahulolu koondindeks; töötajate pühendumise indeks; tööjõu voolavuse näitajad; töötajate hinnang juhtide juhtimisele ja eestvedamisele rahulolu-uuringus

	Töötajad on teadlikud organisatsioonis toimuvast
	Loodud on info vahetamiseks vajalik infotehnoloogiline keskkond (intranet); Töötajate rahulolu-uuringus info liikumisele antud hinnangud

	Organisatsioon toimib tõhusalt ja struktuur vastab tegevuskeskkonna vajadustele
	Välja on töötatud töötajate rahulolu-uuringu metoodika ja uuring on läbi viidud; Töötajate hinnang rahulolu-uuringus küsimusele "töö hulk on mulle ülejõu käiv"; Töötajate rahulolu-uuringus antud hinnangud koostööle; CAF enesehindamise tulemused

	Tõhus planeerimise ja aruandluse korraldus toetab linna arenguvisiooni saavutamist
	Linna arengukava eesmärgid saavutatakse (andmed linna arengukava projektide/tegevuste täitmise kohta); olemas on jooksev ülevaade linna arengudokumentide eesmärkide täidetusest

	Finantside ja teiste varade juhtimine on eesmärgipärane ja säästlik
	Finants- ja teiste auditite tulemused on positiivsed ning olulisi puudujääke ei leita; välisfinantseerimise osakaal eelarves; eelarve planeerimise täpsus eelarve tulude ja kulude lõikes keskmiselt (+/-%)

	Avalike teenuste kvaliteet on tõusnud ja sisemised protsessid on efektiivselt korraldatud
	Protsessid on kaardistatud ja kirjeldatud; Kodanike rahulolu pakutavate teenustega (kaebuste arv, küsitluste tulemused); Toimub regulaarne protsesside auditeerimine (ülevaadatud protsesside/protseduuride arv),  Protsesside auditeerimise tulemused on positiivsed (mittevastavuste ja parendusettepanekute arv)

	Kaasamissüsteem tagab kõikide oluliste huvipooltega arvestamise ja nende rahulolu kaasatusega 
	Loodud on partnerlus ja kommunikatsioonistrateegia; Linna arengukava eesmärgid saavutatakse; andmed linna arengukava projektide/tegevuste täitmise kohta; poliitiline tasand osaleb arengudokumentide ettevalmistamisel (osalejate arv strateegiakoosolekutel); Huvipoolte rahulolu-uuringu kaasamisega seotud indeksi tulemused

	Avalikkus on teadlik organisatsioonis toimuvast
	Huvipoolte rahulolu-uuringu infojagamisega seotud tulemused; meedia esindajate hinnang meediasuhtlusele; positiivse ja negatiivse tonaalsusega meediakajastuse suhe; hinnang linna kodulehe informatiivsusele ja kasutajasõbralikkusele

	Narva linnavalitsus teeb tihedat koostööd teiste KOVidega, MTÜ-dega jt osapooltega 
	Huvipoolte rahulolu-uuringu tulemused; ühisprojektide arv ja nende tulemused


5. Tegevuskava 

Siia tuleb exceli tabel tegevuskavaga!

